Атыраудағы мектеп-интернат басшылығына қатысты қызметтік тергеу басталды
DATE: 16:12, 30 Наурыз 2019 | GMT +5
TITLE: Атыраудағы мектеп-интернат басшылығына қатысты қызметтік тергеу басталды
URL: https://kaz.inform.kz/news/atyraudagy-mektep-internat-basshylygyna-katysty-kyzmettik-tergeu-bastaldy_a3512354/
META: DATE: 16:12, 30 Наурыз 2019 | GMT +5
TOTAL WORDS: 138
AUTHOR(S):
TEXT: Атырау облысы әкімінің бірінші орынбасары Серік Шапкеновтың тапсырмасымен мектеп-интернат басшылығының тарапынан балаларға зорлық-зомбылық көрсету жағдайына байланысты тексеру жүргізетін комиссия құрылды. Енді қажет болған жағдайда қылмыстық қудалау, оның ішінде жұмыстан босату туралы шешім қабылданады. «Қазір прокуратура балаларға кұш қолданған тәрбиешілерге қатысты сотқа дейінгі тергеу жүргізуде. Бұл жабайылық және біз бұған тосқауыл қоюымыз керек. Алдымен мектеп-интернаттардың басшылығын тексерген жөн, бұл өз қызметтеріне салғырт қарау. Барлығын тексеріп, қатаң жазалау керек», - деп тапсырды Серік Шапкенов комиссия жиынында. Сонымен қатар, облыс әкімінің бірінші орынбасары мүмкіндігі шектеулі балаларды қадағалайтын жұмыспен қамтуды үйлестіру және әлеуметтік бағдармалар басқармасы басшысының орынбасарына «сөгіс» жариялауды тапсырды. «Комиссия құрамына қоғам белсенділері кіреді, осы комиссияға кез келген мекемені кез келген уақытта қадағалап, тексеру құқығы берілуі тиіс. Ерекше балаларды оқытуды жеке қадағалаған жөн. Сондай-ақ, барлық мектеп-интернат сыныптарында ғаламторға қосылып, ата-аналардың, қоғам белсенділері мен тексеруші органға бақылауға мүмкіндік жасалады», - дейді Шапкенов
